Rosenborg spilte hjemme mot Strømsgodset i den 13. serierunden. Hjemmelaget hadde ballen mest og fikk noen sjanser i første omgang, men greide ikke å få noen mål. Den første muligheten kom ved Anthony Annan, men skuddet gikk like utenfor. Strømsgodsets keeper Molskred hadde også flere gode redninger, blant annet på skudd fra Rade Prica og Mikael Dorsin, og han bidro til at bortelaget holdt nullen i første omgang og starten av andre.